turjo4nis/wikipedia-bn-dump-20250701 huggingface dataset:
দেশীয় এবং বিদেশীকরণ

দেশীয়/ স্থানীয় এবং বিদেশীকরণ হল অনুবাদের কৌশল , যে মাত্রায় অনুবাদকরা একটি পাঠ্যকে উদ্দিষ্ট সংস্কৃতির সাথে সঙ্গতিপূর্ণ করে (যে ভাষাতে অনুবাদ করা হয় তার সাথে সংশ্লিষ্ট সংস্কৃতি)। দেশীয়/ স্থানীয়করণ হল পাঠ্যকে অনুবাদ করার  ভাষার সংস্কৃতির সাথে ঘনিষ্ঠভাবে সঙ্গতিপূর্ণ করার কৌশল, যার মধ্যে উৎস পাঠ্য থেকে তথ্য হারানো জড়িত হতে পারে । বিদেশীকরণ হল উৎস পাঠ্য থেকে তথ্য সংরক্ষণ করার কৌশল, এবং এর অর্থ সংরক্ষণ করার জন্য উদ্দিষ্ট ভাষার নিয়মগুলিকে ইচ্ছাকৃতভাবে ভঙ্গ করা হয়ে থাকে।এই কৌশলগুলি শত শত বছর ধরে বিতর্কিত হয়েছে, কিন্তু প্রথম ব্যক্তি যিনি তাদের আধুনিক অর্থে তাদের প্রণয়ন করেছিলেন, তিনি ছিলেন লরেন্স ভেনুতি , যিনি ১৯৯৫ সালে অনুবাদ অধ্যয়নের ক্ষেত্রে তাদের দ্য ট্রান্সলেটরস ইনভিসিবিলিটি: এ হিস্ট্রি অফ ট্রান্সলেশন বইটির মাধ্যমে তাদের পরিচয় করিয়ে দিয়েছিলেন। এই  ক্ষেত্রটিতে ভেনুতির উদ্ভাবন ছিল তার দৃষ্টিভঙ্গি যে তিনি দেশীয়করণ এবং বিদেশীকরণের মধ্যে দ্বিধাবিভক্তি আদর্শগত বলে মনে করেন এবং বিদেশীকরণকে অনুবাদকদের নৈতিক পছন্দ হিসেবে দেখেন।

তত্ত্ব 
তার ১৯৯৮ সালের বই, দ্য স্ক্যান্ডালস অফ ট্রান্সলেশন: টুওয়ার্ডস অ্যান এথিক্স অফ ডিফারেন্সে , ভেনুতি বলেছেন যে "দেশীয় এবং বিদেশীকরণ” এ প্রশ্নটির সাথে মোকাবিলা করে যে ‘অনুবাদ একটি বিদেশী পাঠ্যকে অনুবাদিত ভাষা এবং সংস্কৃতির সাথে কতটা একীভূত করে এবং তাদের পার্থক্যের কতটা ইঙ্গিত দেয়'।

লরেন্স ভেনুতির মতে , প্রত্যেক অনুবাদকের সংস্কৃতির প্রিজমের মাধ্যমে অনুবাদ প্রক্রিয়ার দিকে নজর দেওয়া উচিত যা উৎস ভাষার সাংস্কৃতিক নিয়মগুলিকে প্রতিসরণ করে এবং অনুবাদকের কাজ হল, তাদের অর্থ এবং তাদের বিদেশীতা রক্ষা করে, লক্ষ্য-ভাষার পাঠ্যের কাছে সেগুলিকে বোঝানো। অনুবাদ প্রক্রিয়ার প্রতিটি পদক্ষেপ-বিদেশী পাঠ্য নির্বাচন থেকে অনুবাদ কৌশল বাস্তবায়ন থেকে অনুবাদ সম্পাদনা, পর্যালোচনা এবং পাঠ-এর মধ্যস্থতা - করা হয় লক্ষ্য ভাষায় প্রচারিত বিভিন্ন সাংস্কৃতিক মূল্যবোধের দ্বারা।

তিনি অনুমান করেন যে ইংরেজি-ভাষায় অনুবাদের তত্ত্ব ও অনুশীলন এর ক্ষেত্রে আনুগত্য বা সাবলীল স্থানীয়করণ প্রাধান্য পেয়েছে। তিনি অনুবাদকদের কঠোর সমালোচনা করেছিলেন যারা উদ্দিষ্ট পাঠ্যের বিদেশীতা হ্রাস করার জন্য বিদেশী সাংস্কৃতিক নিয়মগুলিকে উদ্দিষ্ট-ভাষার সাংস্কৃতিক মূল্যে হ্রাস করে। ভেনুতির মতে, স্থানীয়করণ কৌশল "হিংস্রভাবে" সাংস্কৃতিক মূল্যবোধকে মুছে ফেলে এবং এইভাবে একটি পাঠ্য তৈরি করে যেন এটি উদ্দিষ্ট ভাষায় লেখা হয়েছে এবং যা উদ্দিষ্ট পাঠকের সাংস্কৃতিক নিয়ম অনুসরণ করে। তিনি দৃঢ়ভাবে বিদেশীকরণ কৌশলকে সমর্থন করেন, এটিকে "বিদেশী পাঠ্যের ভাষাগত এবং সাংস্কৃতিক পার্থক্য নিবন্ধন করার জন্য, পাঠককে বিদেশের পরিবেশে পাঠানোর জন্য [লক্ষ্য-ভাষা সাংস্কৃতিক] মূল্যবোধের উপর একটি জাতিবিভাজনগত চাপ" বলে বিবেচনা করে। সুতরাং, পর্যাপ্ত অনুবাদ হবে সেটি যেটি উৎস পাঠের বিদেশীতা তুলে ধরবে এবং প্রভাবশালী উদ্দিষ্ট সংস্কৃতিকে উৎস সংস্কৃতির পার্থক্যগুলির সাথে একীভূত করার অনুমতি দেওয়ার পরিবর্তে, এদের পার্থক্যগুলিকে ইঙ্গিত দেবে।

অনুবাদ বিদ্যা
রসায়নে উলফ পুরস্কার

রসায়নে উলফ পুরস্কার প্রতিবছর ইসরায়েলের উলফ ফাউন্ডেশন দ্বারা প্রদান করা হয়। এটি ফাউন্ডেশন দ্বারা প্রদান করা ছয়টি উলফ পুরস্কারের একটি এবং ১৯৭৮ সাল থেকে প্রদান করা হচ্ছে; অন্যান্য পুরস্কারগুলো হলো কৃষি, গণিত, চিকিৎসা, ফিজিক্স এবং কলা।

রসায়নে উলফ পুরস্কারকে সবচেয়ে প্রভাবশালী আন্তর্জাতিক রসায়ন পুরস্কারগুলোর একটি হিসেবে বিবেচনা করা হয়, যা রসায়নে নোবেল পুরস্কার এর পরেই স্থান পায়। উলফ পুরস্কার বিজয়ী হওয়া নোবেল পুরস্কার প্রাপ্তির সম্ভাব্য পূর্বাভাস হিসেবে দেখা হয়। ২০২২ সালের তথ্য অনুযায়ী, ১২ জন পুরস্কার প্রাপ্ত ব্যক্তি পরে নোবেল পুরস্কার লাভ করেছেন; তাদের মধ্যে সর্বশেষ হলেন ক্যারোলিন বেরতোজ্জি, যিনি একই বছরে নোবেল পুরস্কার লাভ করেন।

পুরস্কার প্রাপ্ত ব্যক্তিগণ

দেশ অনুযায়ী পুরস্কারপ্রাপ্তরা 

নিচে ২০২৩ সাল পর্যন্ত পুরস্কারপ্রাপ্তদের দেশ অনুযায়ী তালিকা দেওয়া হলো। কিছু পুরস্কারপ্রাপ্ত ব্যক্তির একাধিক নাগরিকত্বের কারণে একাধিকবার গণনা করা হয়েছে।

আরো দেখুন

তথ্যসূত্র

বহিঃসংযোগ
 
 
 
 Jerusalempost Israel-Wolf-Prizes 2016
 Jerusalempost Israel-Wolf-Prizes 2017
 Jerusalempost Wolf-Prizes 2018
 Wolf Prize 2019

রসায়ন
রসায়নে পুরস্কার
রসায়ন পুরস্কারের তালিকা

এটি একটি রসায়ন পুরস্কারের তালিকা, যা রসায়ন সংক্রান্ত উল্লেখযোগ্য পুরস্কারের বিষয়ে নিবন্ধের একটি সূচক। এতে রয়্যাল সোসাইটি অফ কেমিস্ট্রি, আমেরিকান কেমিক্যাল সোসাইটি, সোসাইটি অফ কেমিক্যাল ইন্ডাস্ট্রি এবং অন্যান্য সংগঠনের পুরস্কার অন্তর্ভুক্ত রয়েছে।

রয়েল সোসাইটি অফ কেমিস্ট্রির পুরস্কার

যুক্তরাজ্যের রয়্যাল সোসাইটি রসায়নের জন্য বেশ কিছু পুরস্কার প্রদান করে।

আমেরিকান কেমিক্যাল সোসাইটির পুরস্কার

আমেরিকান কেমিক্যাল সোসাইটি যুক্তরাষ্ট্রে রসায়নের সাথে সম্পর্কিত অনেক পুরস্কার প্রদান করে।

সোসাইটি অফ কেমিক্যাল ইন্ডাস্ট্রির পুরস্কার

রসায়ন শিল্প সমিতি ১৮৮১ সালে বিজ্ঞানী, উদ্ভাবক এবং উদ্যোক্তাদের দ্বারা প্রতিষ্ঠিত হয়। এটি রসায়নের সাথে সম্পর্কিত অনেক পুরস্কার প্রদান করে।

অন্যান্য পুরস্কার

তথ্যসূত্র

রসায়নে পুরস্কার
সিদ্দিকুল্লাহ আতাল

সিদ্দিকুল্লাহ আতাল (; জন্ম ১২ আগস্ট ২০০১), সিদিক আতাল নামেও পরিচিত, একজন আফগান ক্রিকেটার। তিনি একজন উদ্বোধনী ব্যাটার, যিনি ২০২৩ সালে আফগানিস্তানের হয়ে আন্তর্জাতিক ক্রিকেটে অভিষেক করেছিলেন।

কর্মজীবন 
২০২০ শপেজেজা ক্রিকেট লিগে কাবুল ঈগলসের হয়ে ৭ সেপ্টেম্বর ২০২০-এ তার টি২০তে অভিষেক হয়েছিল। তার টি-টোয়েন্টি অভিষেকের আগে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে রাখা হয়েছিল।  তিনি ২০২১ সালের গাজী আমানুল্লাহ খান আঞ্চলিক একদিনের টুর্নামেন্টে ব্যান্ড-ই-আমির অঞ্চলের হয়ে ১৭ অক্টোবর ২০২১-এ তার লিস্ট এ অভিষেক করেন।

জুলাই ২০২১ সালে, পাকিস্তানের বিরুদ্ধে তাদের সিরিজের জন্য আফগানিস্তানের একদিনের আন্তর্জাতিক (ওডিআই) স্কোয়াডে সিদিকুল্লাহকে নাম দেওয়া হয়েছিল, কিন্তু তালেবান আফগানিস্তান দখলের পর সিরিজটি স্থগিত করা হয়েছিল। ২৩ জানুয়ারি ২০২৩ তারিখে, সিরিজটি পুনঃনির্ধারণ করা হয়েছিল এবং উভয় ক্রিকেট বোর্ডই ওডিআইয়ের পরিবর্তে তিনটি টি২০ আন্তর্জাতিক (টি-টোয়েন্টি) ম্যাচ খেলতে সম্মত হয়েছিল। পাকিস্তানের বিপক্ষে সেই সিরিজের জন্য আফগানিস্তানের স্কোয়াডে আবারো সিদ্দিকুল্লাহকে রাখা হয়েছিল। ২৭ মার্চ ২০২৩-এ সিরিজের ৩য় এবং শেষ টি২০আই ম্যাচে তার টি২০ অভিষেক হয়েছিল।

২০২৪ সালের মে মাসে, তাকে ২০২৪ আইসিসি পুরুষদের টি-টোয়েন্টি বিশ্বকাপ টুর্নামেন্টের জন্য আফগানিস্তানের স্কোয়াডে একজন রিজার্ভ খেলোয়াড় হিসেবে নাম দেওয়া হয়েছিল।

তথ্যসূত্র

বহিঃসংযোগ
 

২০০১-এ জন্ম
জীবিত ব্যক্তি
আফগান ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
ব্যান্ড-ই-আমির ড্রাগন ক্রিকেটার
কাবুল ঈগলসের ক্রিকেটার
জন্মস্থান অনুপস্থিত (জীবিত ব্যক্তি)
২০২২ এশিয়ান গেমসের ক্রিকেটার
আফগানিস্তানের হয়ে এশিয়ান গেমসে রৌপ্যপদক বিজয়ী
ক্রিকেটে এশিয়ান গেমসের পদকজয়ী
২০২২ এশিয়ান গেমসের পদক বিজয়ী
শেখ মুজিবুর রহমানের নির্বাচনী ইতিহাস

এটি শেখ মুজিবুর রহমানের নির্বাচনী ইতিহাসের সংক্ষিপ্তসার, যিনি বাংলাদেশের ইতিহাসে প্রথমদিকে তথা ১৯৭২ সালের জানুয়ারি থেকে জানুয়ারি ১৯৭৫ পর্যন্ত প্রথম প্রধানমন্ত্রী হিসেবে দায়িত্ব পালন করেন।

সারাংশ

বিস্তারিত ফলাফল

১৯৫৪ সালের আইনসভা নির্বাচন

গোপালগঞ্জ দক্ষিণ মুসলিম

১৯৭০ সালের সাধারণ নির্বাচন

এনই-১১১ ঢাকা-৮

এনই-১১২ ঢাকা-৯

১৯৭৩ সালের সাধারণ নির্বাচন

ঢাকা-১২

ঢাকা-১৫

আরও দেখুন
 শেখ হাসিনার নির্বাচনী ইতিহাস

টীকা

তথ্যসূত্র

নির্বাচনী ইতিহাস
বাংলাদেশী রাজনীতিবিদের নির্বাচনী ইতিহাস
পাকিস্তানি রাজনীতিবিদের নির্বাচনী ইতিহাস
অঁরি মারি ডুক্রোতে দে ব্ল্যাঁভিল

অঁরি মারি ডুক্রোতে দে ব্ল্যাঁভিল ( [ɑ̃ ʁi maoridi dykrodə də blé̃vil] (১২ সেপ্টেম্বর ১৭৭৭-১ মে ১৮৫০) ছিলেন একজন ফরাসি প্রাণিবিদ এবং আ্যনাটমিস্ট।

জীবন 

ব্ল্যাঁভিলের জন্ম হয় ফ্রান্সের নরম্যান্ডি অঞ্চলের আর্কেসে। শিল্পকলা অধ্যয়নের জন্য তিনি প্যারিসে যান, কিন্তু শেষ পর্যন্ত নিজেকে প্রাকৃতিক ইতিহাসে নিবেদিত করেন। তিনি জর্জেস কুভিয়েরের দৃষ্টি আকর্ষণ করেছিলেন; এই সুবাদে তিনি কোলেজ দ্য ফ্রঁস এবং অ্যাথেনিয়াম ক্লাব, লন্ডনে প্রভাষক হিসাবে কাজ করার সুযোগ পান। ১৮১২ সালে, প্যারিসের বিজ্ঞান অনুষদে শারীরস্থান এবং প্রাণিবিদ্যার সহকারী অধ্যাপকের পদ অর্জনে কুভিয়ার তাকে সহায়তা করেছিলেন। কিন্তু শেষ পর্যন্ত এই দুই বিজ্ঞানীর মধ্যে সম্পর্ক খারাপ হয়ে যায়, এমন পরিস্থিতি যা প্রকাশ্য শত্রুতায় শেষ হয়। 

১৮১৯ সালে, ব্ল্যাঁভিল ফিলাডেলফিয়ায় আমেরিকান ফিলোসফিক্যাল সোসাইটির সদস্য নির্বাচিত হন।  ১৮২৫ সালে, তিনি ফ্রেঞ্চ একাডেমি অফ সায়েন্সেসের সদস্য হন; এবং ১৮৩০ সালে, তিনি জাদুঘরে প্রাকৃতিক ইতিহাসের জিন-ব্যাপটিস্ট ল্যামার্কের উত্তরসূরি নিযুক্ত হন। দুই বছর পর, কুভিয়ারের মৃত্যুর পর, তিনি তুলনামূলক শারীরস্থানের পদ পেয়েছিলেন, ব্ল্যাঁভিল নিজেকে তার প্রাক্তন শিক্ষকের একজন যোগ্য উত্তরসূরি প্রমাণ করেছিলেন।  ১৮৩৭ সালে, তিনি রাজকীয় সুয়েডীয় বিজ্ঞান একাডেমির বিদেশী সদস্য নির্বাচিত হন। ১ মে, ১৮৫০ তারিখে, প্যারিসের এমবারকাদেরে দু হাভরে (বর্তমান গারে সেন্ট-লাজারে ) রেলগাড়িতে সন্যাসরোগে তিনি মারা যান। 

তিনি বিলুপ্ত এবং বিদ্যমান অসংখ্য প্রজাতির শ্রেণীবিন্যাস করেছিলেন।

হারপেটোলজির ক্ষেত্রে, তিনি পিয়েরে আন্দ্রে ল্যাত্রেইলির রেপটিলিয়া থেকে অ্যাম্ফিবিয়াকে আলাদা করার প্রস্তাব সমর্থন করেন এবং তারপরে (১৮১৬) প্রাথমিক মানদণ্ড হিসাবে প্রজন্মের অঙ্গগুলি ব্যবহার করে সাব-গ্রুপিংয়ের ক্ষেত্রে একটি অনন্য ব্যবস্থা গড়ে তোলেন। তিনি সরীসৃপের বেশ কয়েকটি নতুন প্রজাতির বর্ণনা করেছেন।

ব্ল্যাঁভিল বিবর্তনকে প্রত্যাখ্যান করেছিলেন। তিনি ল্যামার্কের বিবর্তনবাদী ধারণার সমালোচক ছিলেন। 

১৮২২ সালে তিনি প্যালিওন্টোলজি শব্দটি তৈরি করেছিলেন।

তথ্যসূত্র 

১৭৭৭-এ জন্ম
১৮৫০-এ মৃত্যু
রয়েল সোসাইটির বিদেশি সদস্য
ফরাসি বিজ্ঞান একাডেমির সদস্য
ফরাসি প্রাণিবিজ্ঞানী
রয়েল সুয়েডীয় বিজ্ঞান অ্যাকাডেমির সদস্য
অহিদুজ্জামান

অহিদুজ্জামান ওরফে ঠান্ডা মিয়া বাংলাদেশের গোপালগঞ্জ জেলার একজন রাজনীতিবিদ ছিলেন।

প্রারম্ভিক জীবন 
অহিদুজ্জামান ১৯১২ সালে ব্রিটিশ ভারতের বেঙ্গল প্রেসিডেন্সির ফরিদপুর জেলার গোপালগঞ্জ মহকুমায় অবস্থিত সীতারামপুর, গ্রামে জন্মগ্রহণ করেন। তিনি ১৯৩২ সালে কলকাতা ইসলামিয়া কলেজ থেকে স্নাতক করার পর ১৯৩৫ সালে কলকাতা বিশ্ববিদ্যালয় থেকে বিএল ডিগ্রি অর্জন করেন। তিনি ছাত্র ইউনিয়নের সদস্য ছিলেন।

কর্মজীবন 
অহিদুজ্জামান নিখিল ভারত মুসলিম লীগের কাউন্সিলর হন। তিনি বঙ্গীয় প্রাদেশিক মুসলিম লীগের ওয়ার্কিং কমিটির সদস্য ছিলেন। ১৯৪২ সালে তিনি বঙ্গীয় আইন পরিষদে নির্বাচিত হন। তিনি পাকিস্তান আন্দোলনের একজন সক্রিয় সদস্য ছিলেন। ১৯৪৭ থেকে ১৯৫৮ সাল পর্যন্ত তিনি পূর্ব পাকিস্তান মুসলিম লীগের ওয়ার্কিং কমিটির সদস্য এবং ১৯৬২ থেকে ১৯৬৯ সাল পর্যন্ত তিনি কনভেনশন মুসলিম লীগের সদস্য ছিলেন। মুসলিম লীগের দলীয় বিরোধের সময় তিনি কাইয়ুম দলকে সমর্থন করেছিলেন।

১৯৫১ সালে অহিদুজ্জামান পাকিস্তান গণপরিষদের সদস্য নির্বাচিত হন। ১৯৫৪ সালে তিনি বাংলাদেশের ভবিষ্যত রাষ্ট্রপতি শেখ মুজিবুর রহমানের কাছে আইনসভা নির্বাচনে হেরে যান। ১৯৬২ সালে তিনি ফরিদপুর-৩ আসন থেকে পাকিস্তান জাতীয় পরিষদে নির্বাচিত হন। তিনি ১৯৬২ থেকে ১৯৬৫ সাল পর্যন্ত আইয়ুব খানের মন্ত্রিসভায় বাণিজ্যমন্ত্রী হিসেবে দায়িত্ব পালন করেন। তিনি ১৯৬৫ সালে ফরিদপুর থেকে পুনরায় নির্বাচিত হন। তিনি ১৯৭০ সালের নির্বাচনে ফরিদপুর-৬ আসনে দাঁড়িয়ে হেরে যান। তিনি পূর্ব পাকিস্তান সমবায় ব্যাংকের চেয়ারম্যান ছিলেন। তিনি জামান ইন্ডাস্ট্রিয়াল কর্পোরেশন প্রতিষ্ঠা করেন। তিনি স্টেট ব্যাংক অফ পাকিস্তানের একজন পরিচালক ছিলেন। বাংলাদেশের মুক্তিযুদ্ধে তিনি পাকিস্তানকে সমর্থন করেছিলেন।

মৃত্যু 
অহিদুজ্জামান ১৯৭৬ সালের ২১ অক্টোবরে ঢাকায় মৃত্যুবরণ করেন।

তথ্যসূত্র 

১৯১২-এ জন্ম
১৯৭৬-এ মৃত্যু
পাকিস্তানের বাণিজ্যমন্ত্রী
পাকিস্তান জাতীয় পরিষদ সদস্য ১৯৬৫-১৯৬৯
নিখিল ভারত মুসলিম লীগের সদস্য
কলকাতা বিশ্ববিদ্যালয়ের প্রাক্তন শিক্ষার্থী
গোপালগঞ্জ জেলার ব্যক্তি
বাংলাদেশের মেলার তালিকা

এই নিবন্ধটি বাংলাদেশের মেলা সম্পর্কিত।

আন্তর্জাতিক মেলা 

 ঢাকা আন্তর্জাতিক বইমেলা
 ঢাকা আন্তর্জাতিক বাণিজ্য মেলা

জাতীয় ভাবে উদযাপিত মেলা 
 পহেলা বৈশাখ
 অমর একুশে গ্রন্থমেলা
 নজরুল জয়ন্তী

খুলনা বিভাগ

চট্টগ্রাম বিভাগ 

 জব্বারের বলীখেলার মেলা
 সূর্যব্রত মেলা
 ঠান্ডা কালীবাড়ি বেলা

ঢাকা বিভাগ

বরিশাল বিভাগ

ময়মনসিংহ বিভাগ

রংপুর বিভাগ

রাজশাহী বিভাগ

সিলেট বিভাগ

তথ্যসূত্র
চট্টগ্রাম সিটি কর্পোরেশন সুইমিংপুল

চট্টগ্রাম সিটি কর্পোরেশন সুইমিংপুল চট্টগ্রাম মহানগরীর দুটি বিলুপ্ত সাঁতার ক্রীড়া আয়োজন ও জনসাধারণের ব্যবহার্য সুইমিংপুল। সিটি কর্পোরেশন নির্মিত পুল দুটি পাঁচলাইশে জাতিসংঘ পার্কের ভিতরে নির্মিত হয়েছিল। ২০১৫ সালের জুন মাসে উদ্যানের একটি ব্যায়ামাগারের সাথে পুলদুটির নির্মাণ সম্পন্ন হয়। কারিগরি ত্রুটি থাকায় পুল দুটি কার্যকালের প্রায় পুরোসময় অব্যবহৃত ছিল। ২০২২ সালে উদ্যানের উন্নয়ন ও সংস্কার শুরু হলে পুল দুটি ভেঙ্গে ফেলা হয়।

ইতিহাস 
২০১২ সালে ৩ ডিসেম্বর চট্টগ্রাম সিটি কর্পোরেশন (চসিক) জাতিসংঘ উদ্যানে্র এক প্রান্তে সুইমিংপুল দুটির নির্মাণ শুরু করে। দুই দফা সময় বাড়ানো হয়। নির্মাতা মেসার্স জে জে ট্রেডার্স ২০১৫ সালের জুন মাসে কাজ সম্পন্ন করে। সম্পূর্ণ নির্মাণে চসিক ৩ কোটি ৯৪ লাখ টাকা ব্যয় করে। নির্মাণের পর দীর্ঘদিন পুলটি সক্রিয় করা হয়নি। মাত্র একদিন ব্যবহারের পর পুল দুটি অব্যবহৃত ছিল। কারিগরি ত্রুটি থাকায় নির্মাণের পর থেকে পরিত্যক্ত ছিল। ২০১৬ সাল থেকে উদ্যানের মালিকানা নিয়ে চসিকের সাথে গণপূর্ত অধিদপ্তরের বিরোধ শুরু হয়। সুইমিংপুল ও ব্যায়ামাগার নির্মাণ করায় উদ্যানের স্থান সংকুচিত হয়েছিল। বিরোধ নিষ্পত্তি হলে গণপূর্ত অধিদপ্তর উদ্যানটির উন্নয়ন পরিকল্পনা করে। নতুন পরিকল্পনায় পুল ও ব্যায়ামাগার না রাখায়, ২০২২ সালে ক্রীড়াস্থাপনাগুলি ভেঙ্গে ফেলা হয়।

কাঠামো ও আয়োজন 
সুইমিংপুল দুটি জাতিসংঘ উদ্যানের এক প্রান্তে শূন্য দশমিক ৯ একর জায়গা নিয়ে বানানো হয়েছিল। প্রতিটি পুলের দৈর্ঘ্য ১২০ ফুট ও প্রস্থে ৫০ ফুট ছিল। একটি আট ফুট, অপরটি সাড়ে আট ফুট গভীর ছিল।

২০১৭ সালের ৬ মে, এক দিনের জন্য সুইমিংপুল দুটিতে চট্টগ্রাম জেলা ক্রীড়া সংস্থা সাঁতার প্রতিযোগিতার আয়োজন করেছিল, যা ছিল পুল দুটির কার্যদশায় একমাত্র ব্যবহার।

তথ্যসূত্র 

বাংলাদেশের সুইমিংপুল
চট্টগ্রামে ক্রীড়া
বাংলাদেশে ক্রীড়া
চট্টগ্রাম বিভাগের ভবন ও স্থাপনা
চট্টগ্রামের ক্রীড়া অনুষ্ঠানস্থল
২০১৫-এ বাংলাদেশে প্রতিষ্ঠিত
২০২২-এ বিলুপ্ত
চট্টগ্রামের সুইমিংপুল
মঈন-উল-হক স্টেডিয়াম

মঈন-উল-হক স্টেডিয়াম হল ভারতের একটি বহুমুখী স্টেডিয়াম। এটি ভারতের, বিহার রাজ্যের, পাটনা শহরের, রাজেন্দ্র নগরে অবস্থিত। বহুমুখী স্টেডিয়ামটিতে ১৯৯৬ সালের ক্রিকেট বিশ্বকাপের একটি ম্যাচ সহ তিনটি একদিনের আন্তর্জাতিক (ওডিআই) ম্যাচ আয়োজন করেছিল। স্টেডিয়ামটির ধারণক্ষমতা ২৫,০০০ জন। এটি ক্রিকেট এবং অ্যাসোসিয়েশন ফুটবলের জন্য ব্যবহৃত হয়ে থাকে। এটি বিহার রঞ্জি দলের হোম গ্রাউন্ড হিসেবেও কাজ করে থাকে। সরকার স্টেডিয়ামটির সংস্কার ও উন্নয়নের প্রস্তাব করেছে এর বসার ক্ষমতা ৪২,০০০-এ প্রসারিত করে। এটি বিহার ক্রিকেট অ্যাসোসিয়েশন দ্বারা রক্ষণাবেক্ষণ করা হয়ে থাকে। বিহার রঞ্জি দল বর্তমানে এই মাঠে অনেক রঞ্জি ম্যাচ খেলেছিলেন। এটি সৈয়দ মুহাম্মদ মঈন-উল-হকের নামে নামকরণ করা হয়েছিল, যা তিনি একজন ভারতীয় ক্রীড়া প্রশাসক এবং পাটনা কলেজের প্রাক্তন অধ্যক্ষ ছিলেন।

ইতিহাস 
স্টেডিয়ামটি আগে রাজেন্দ্র নগর স্টেডিয়াম নামে পরিচিত ছিল। ১৯৭০ সালে আইকন মঈন-উল-হকের মৃত্যুর পর এর নামকরণ করা হয়, যিনি ভারতীয় অলিম্পিক অ্যাসোসিয়েশনের (আইওএ) সাধারণ সম্পাদক ছিলেন, ১৯৪৮ সালে লন্ডনে এবং ১৯৫২ সালে হেলসিংকিতে ভারতীয় অলিম্পিক কন্টিনজেন্টের শেফ-ডি-মিশন ছিলেন এবং বিহারের জামশেদপুরে ১৯৩৬ সালে বিহার ক্রিকেট অ্যাসোসিয়েশনের কেএডি নওরোজি সহ প্রতিষ্ঠাতা সহ-সভাপতি দের মধ্যে তিনি একজন ছিলেন।

স্থল তথ্য 
এটি ছিল ভারতের একটি অত্যাধুনিক স্টেডিয়াম যেখানে খেলোয়াড় ও দর্শকদের জন্য আধুনিক বসার জায়গা, সরঞ্জাম এবং সুবিধা ছিল। কিন্তু বিহার ক্রিকেট অ্যাসোসিয়েশন এবং বোর্ড অফ কন্ট্রোল ফর ক্রিকেট ইন ইন্ডিয়ার মধ্যে সমস্যার কারণে আন্তর্জাতিক ম্যাচ আয়োজনের ক্ষেত্রে স্টেডিয়ামটি ভারতীয় ক্রিকেট কন্ট্রোল বোর্ড কর্তৃক অবহেলিত হওয়ায় এটি সম্পূর্ণ সেকেলে হয়ে গেছে (ভারতীয় প্রিমিয়ার লিগের উত্থান এবং অন্যান্য স্টেডিয়ামগুলি আপ-টু-ডেট হওয়ার পরে আরও)। বিহার থেকে ঝাড়খণ্ড আলাদা হয়ে যাওয়ার পর, বিহার তার রঞ্জি ট্রফি দলের মর্যাদা হারায়। তাই এখানে কোনো রঞ্জি ট্রফি ম্যাচও অনুষ্ঠিত হয় না। স্টেডিয়ামটিতে একটি সুইমিং পুল এবং একটি ক্রিকেট একাডেমি রয়েছে। এটিতে একটি "টার্ফ" পিচ রয়েছে যা আন্তর্জাতিক মান অনুসরণ করে। এটি রাজেন্দ্র নগর টার্মিনালের খুব কাছে।

পাঁচ উইকেট শিকারের তালিকা

চাবি

একদিনের আন্তর্জাতিক

স্টেডিয়ামের সুবিধা এবং সংযোগযোগ্য 
২০১৩ সালে, বিহারের মুখ্যমন্ত্রী নীতিশ কুমার ঘোষণা করেছিলেন যে রাজগির, নালন্দা জেলায় একটি আন্তর্জাতিক ক্রিকেট স্টেডিয়াম নির্মাণ করা হবে এবং মঈন-উল-হক স্টেডিয়াম ও পাটলিপুত্র স্পোর্টস কমপ্লেক্সের ইনডোর স্টেডিয়াম সংস্কার করা হবে।

স্টেডিয়ামের কাছে পাটনা মেট্রোর আন্ডারগ্রাউন্ড মেট্রো স্টেশন তৈরি করা হচ্ছে।

আরও দেখুন 
 রাজগির আন্তর্জাতিক ক্রিকেট স্টেডিয়াম
 পাটলিপুত্র স্পোর্টস কমপ্লেক্স

তথ্যসূত্র

বহিঃসংযোগ
  ইএসপিএনক্রিকইনফো ওয়েবসাইটে - স্টেডিয়ামের তথ্য 

বিহারে ফুটবল মাঠ
পাটনার ক্রীড়া মাঠ
বিহারে ক্রিকেট মাঠ
১৯৯৬ ক্রিকেট বিশ্বকাপ স্টেডিয়াম
১৯৬৯-এ বিহারে প্রতিষ্ঠিত
১৯৬৯-এ প্রতিষ্ঠিত ক্রীড়া মাঠ
ভারতে ২০শ শতাব্দীতে প্রতিষ্ঠিত
ভারতের প্রধান নির্বাচন কমিশনার

ভারতের প্রধান নির্বাচন আয়ুক্তভারতের নির্বাচন আয়োগের প্রধান, যা এমন একটি সংস্থা যা সাংবিধানিকভাবে অবাধ ও সুষ্ঠু নির্বাচন অনুষ্ঠানের জন্য ক্ষমতাপ্রাপ্ত। ভারতের প্রধানমন্ত্রীর নেতৃত্বে তিন সদস্যের একটি বাছাই কমিটির সুপারিশের ভিত্তিতে রাষ্ট্রপতি একজন নির্বাচন আয়ুক্ত নিযুক্ত হন এবং জ্যেষ্ঠতম নির্বাচন আয়ুক্তকে প্রধান নির্বাচন আয়ুক্ত হিসাবে নিয়োগ করা হয়। সি-ই-সিরমেয়াদ ছয় বছর বা পঁয়ষট্টি বছর বয়স পর্যন্ত হতে পারে। সাধারণত, মুখ্য নির্বাচন আয়ুক্ত ভারতীয় সিভিল সার্ভিসের সদস্য এবং তাদের বেশিরভাগই ভারতীয় প্রশাসনিক পরিষেবা থেকে আসেন।

শক্তি এবং দায়িত্ব 

ভারতের মুখ্য নির্বাচন আয়ুক্ত ভারতের নির্বাচন আয়োগের প্রধান, এমন একটি সংস্থা যা জাতীয়, রাজ্য আইনসভা দল, রাষ্ট্রপতি এবং উপরাষ্ট্রপতির জন্য অবাধ ও সুষ্ঠু নির্বাচন অনুষ্ঠানের সাংবিধানিকভাবে ক্ষমতাপ্রাপ্ত। ভারতের নির্বাচন কমিশনের এই ক্ষমতা ভারতীয় সংবিধানের ৩২৪ অনুচ্ছেদে সন্নিবেশিত রয়েছে।  মুখ্য নির্বাচন আয়ুক্ত সাধারণত ভারতীয় সিভিল সার্ভিসের সদস্য এবং বেশিরভাগই ভারতীয় প্রশাসনিক পরিষেবা থেকে আসেন। ভারতের নির্বাচন কমিশন একজন মুখ্য নির্বাচন আয়ুক্ত এবং দুজন নির্বাচন আয়ুক্ত নিয়ে গঠিত। প্রধান নির্বাচন আয়ুক্তের শাসন করার ক্ষমতা নেই এবং তিনজনের মধ্যে সংখ্যাগরিষ্ঠের মতামতের ভিত্তিতে যে কোনও সিদ্ধান্ত নেওয়া হয়।

নিয়োগ ও মেয়াদ 

প্রধান নির্বাচন আয়ুক্ত ও অন্যান্য নির্বাচন আয়ুক্ত (নিয়োগ, চাকরির শর্তাবলী ও মেয়াদ) আইন, ২০২৩-এ প্রধান নির্বাচন কমিশনারের নিয়োগ ও মেয়াদ উল্লেখ করা হয়েছে। এই আইনের ৭ নং ধারা অনুসারে, ভারতের প্রধানমন্ত্রী এবং লোকসভার বিরোধী দলনেতার নেতৃত্বাধীন বাছাই কমিটির সুপারিশের ভিত্তিতে ভারতের রাষ্ট্রপতি একজন নির্বাচন কমিশনার নিযুক্ত করেন এবং প্রধানমন্ত্রী কর্তৃক মনোনীত কেন্দ্রীয় মন্ত্রিপরিষদের সদস্য।  নির্বাচন কমিশনের জ্যেষ্ঠতম সদস্যকে রাষ্ট্রপতি প্রধান নির্বাচন আয়ুক্ত হিসাবে নিযুক্ত করেন।  সিইসির কার্যকাল তার দায়িত্ব গ্রহণের তারিখ থেকে সর্বোচ্চ ছয় বছর হতে পারে। কিন্তু মেয়াদ শেষ হওয়ার আগেই সিইসি পঁয়ষট্টি বছর বয়সে অবসরে যান।  লোকসভা ও রাজ্যসভার দুই-তৃতীয়াংশ সংখ্যাগরিষ্ঠ উপস্থিত থাকায় চার্জশিট প্রক্রিয়ার মাধ্যমে সিইসিকে অপসারণ করা যেতে পারে এবং এর পক্ষে ভোট দিতে পারে।

বেতন 

১৯৯১ সালের নির্বাচন কমিশনের চাকরির শর্তাবলী ও লেনদেন কার্য আইন অনুযায়ী প্রধান নির্বাচন কমিশনারের বেতন ভারতের সুপ্রিম কোর্টের একজন বিচারপতির বেতনের সমান।  মাসিক বেতন ৩৫০,০০০ টাকা (৪,২০০ মার্কিন ডলার) এবং অন্যান্য সুযোগ-সুবিধা নেন।

প্রধান নির্বাচন আয়ুক্তদের তালিকা 

নিচে উল্লেখিত ব্যক্তিরা প্রধান নির্বাচন আয়ুক্ত ছিলেন।

তথ্যসূত্র 

ভারতের নির্বাচন কমিশন
শহীদুল ইসলাম (গণিতবিদ)

শহীদুল ইসলাম (জন্ম: ১১ সেপ্টেম্বর ১৯৬৭) একজন বাংলাদেশী গণিতবিদ। তিনি ঢাকা বিশ্ববিদ্যালয়ের গণিত বিভাগের অধ্যাপক এবং পিরোজপুর বিজ্ঞান ও প্রযুক্তি বিশ্ববিদ্যালয়ের দ্বিতীয় উপাচার্য।

জন্ম ও শিক্ষা 
শহীদুল ১৯৬৭ সালের ১১ সেপ্টেম্বর নোয়াখালী জেলায় জন্মগ্রহণ করেন। তিনি ঢাকা বিশ্ববিদ্যালয়ের গণিত বিভাগ থেকে ১৯৮৭ সালে বিএসসি (সম্মান) এবং ১৯৮৮ সালে এমএসসি ডিগ্রি অর্জন করেন। পরবর্তীকালে তিনি জার্মানির গ্যোটিঙেন বিশ্ববিদ্যালয় থেকে ১৯৯৯ সালে এমএস এবং ২০০২ সালে পিএইচডি ডিগ্রি সম্পন্ন করেন।

কর্মজীবন 
শহীদুল ইসলাম ১৯৯২ সালে সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের গণিত বিভাগে প্রভাষক হিসেবে শিক্ষকতা শুরু করেন। ১৯৯৪ সালে তিনি ঢাকা বিশ্ববিদ্যালয়ের গণিত বিভাগে প্রভাষক পদে যোগ দেন। এর ধারাবাহিকতায় তিনি ২০০২ সালে সহকারী অধ্যাপক, ২০০৫ সালে সহযোগী অধ্যাপক এবং ২০১০ সালে অধ্যাপক পদে উন্নীত হন। শিক্ষকতার পাশাপাশি তিনি ঢাকা বিশ্ববিদ্যালয়ের  গণিত বিভাগের চেয়ারম্যান এবং বাংলাদেশ গণিত সমিতির সম্পাদক ও সভাপতিসহ বিভিন্ন দায়িত্ব পালন করেন। ২০২৪ সালের ২৭ অক্টোবর তিনি বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, পিরোজপুরের দ্বিতীয় উপাচার্য হিসেবে নিয়োগ লাভ করেন এবং ২৯ অক্টোবর আনুষ্ঠানিকভাবে দায়িত্ব গ্রহণ করেন।

তথ্যসূত্র 

১৯৬৭-এ জন্ম
বাংলাদেশী গণিতবিদ
নোয়াখালী জেলার ব্যক্তি
ঢাকা বিশ্ববিদ্যালয়ের অধ্যাপক
ঢাকা বিশ্ববিদ্যালয়ের প্রাক্তন শিক্ষার্থী
শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক
পিরোজপুর বিজ্ঞান ও প্রযুক্তি বিশ্ববিদ্যালয়ের উপাচার্য
গ্যোটিঙেন বিশ্ববিদ্যালয়ের প্রাক্তন শিক্ষার্থী
এস এম আব্দুর রাজ্জাক

এস এম আব্দুর রাজ্জাক একজন বাংলাদেশী তড়িৎ প্রকৌশলী। তিনি রাজশাহী প্রকৌশল ও প্রযুক্তি বিশ্ববিদ্যালয়ের তড়িৎ ও ইলেকট্রনিক কৌশল বিভাগের অধ্যাপক এবং বিশ্ববিদ্যালয়টির বর্তমান উপাচার্য।

শিক্ষাজীবন 
আব্দুর রাজ্জাক ১৯৮৯ সালে নওগাঁর কালীগ্রাম রথীন্দ্রনাথ ইনস্টিটিউশন থেকে এসএসসি এবং ১৯৯১ সালে বগুড়ার সরকারি আজিজুল হক কলেজ থেকে এইচএসসি পাস করেন। তিনি ১৯৯৫ সালে তৎকালীন বাংলাদেশ ইনস্টিটিউট অব টেকনোলজি, রাজশাহীর তড়িৎ ও ইলেকট্রনিক কৌশল বিভাগ থেকে বিএসসি ইঞ্জিনিয়ারিং এবং ২০০৫ সালে একই বিষয়ে রাজশাহী প্রকৌশল ও প্রযুক্তি বিশ্ববিদ্যালয় থেকে এমএসসি ইঞ্জিনিয়ারিং ডিগ্রি লাভ করেন। ২০০৭ সালে তিনি জাপানের ইউনিভার্সিটি অব দ্য রিউকিউস থেকে এম.ইঞ্জিনিয়ারিং এবং ২০১০ সালে পিএইচডি ডিগ্রি অর্জন করেন। পরবর্তীকালে ২০১১ সালে তিনি একই বিশ্ববিদ্যালয় থেকে পোস্ট-ডক্টরাল গবেষণা সম্পন্ন করেন।

কর্মজীবন 
এস এম আব্দুর রাজ্জাক রাজশাহী প্রকৌশল ও প্রযুক্তি বিশ্ববিদ্যালয় (রুয়েট)-এর তড়িৎ ও ইলেকট্রনিক কৌশল বিভাগে ১৯৯৯ সালে প্রভাষক হিসেবে যোগদান করেন। পর্যায়ক্রমে তিনি ২০০৩ সালে সহকারী অধ্যাপক, ২০১১ সালে সহযোগী অধ্যাপক এবং ২০১৩ সালে অধ্যাপক পদে উন্নীত হন। অধ্যাপনার পাশাপাশি তিনি রুয়েটের তড়িৎ ও ইলেকট্রনিক কৌশল বিভাগের বিভাগীয় প্রধান এবং তড়িৎ ও কম্পিউটার কৌশল অনুষদের ডিন হিসেবে দায়িত্ব পালন করেছেন। ২০২৪ সালের ২৭ অক্টোবর তিনি রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য নিযুক্ত হন এবং ২৮ অক্টোবর আনুষ্ঠানিকভাবে দায়িত্ব গ্রহণ করেন।

তথ্যসূত্র 

সরকারি আজিজুল হক কলেজের প্রাক্তন শিক্ষার্থী
রাজশাহী প্রকৌশল ও প্রযুক্তি বিশ্ববিদ্যালয়ের শিক্ষক
রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য
রাজশাহী প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
ভোলোদিমির ব্রাঝকো

ভোলোদিমির ভোলোদিমিরোভিচ ব্রাঝকো (; জন্ম: ২৩ জানুয়ারি ২০০২; ভোলোদিমির ব্রাঝকো নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।

২০ সালে, ব্রাঝকো ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২৪ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
ভোলোদিমির ভোলোদিমিরোভিচ ব্রাঝকো ২০০২ সালের ২৩শে জানুয়ারি তারিখে ইউক্রেনের জাপোরিঝিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ব্রাঝকো ইউক্রেন অনূর্ধ্ব-১৫, ইউক্রেন অনূর্ধ্ব-১৬, ইউক্রেন অনূর্ধ্ব-১৭ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০ সালের ১৭ই অক্টোবর তারিখে তিনি ইতালি অনূর্ধ্ব-১৬ দলের বিরুদ্ধে ম্যাচে ইউক্রেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইউক্রেনের বয়সভিত্তিক দলের হয়ে তিনি প্রায় ৪ বছরে ৩৪ ম্যাচে অংশগ্রহণ করে ৩টি গোল করেছেন।

২০২৪ সালের ২১শে মার্চ তারিখে, ২২ বছর, ১ মাস ও ২৭ দিন বয়সে, ডান পায়ে ফুটবল খেলায় পারদর্শী ব্রাঝকো বসনিয়া ও হার্জেগোভিনার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইউক্রেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৪ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ইউক্রেন ২–১ গোলের ব্যবধানে জয়লাভ করেছিল। ইউক্রেনের হয়ে অভিষেকের বছরে ব্রাঝকো সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 

২০০২-এ জন্ম
জীবিত ব্যক্তি
ইউক্রেনীয় ফুটবলার
ফুটবল মধ্যমাঠের খেলোয়াড়
ফুটবল ক্লাব দিনামো কিয়েভের খেলোয়াড়
ইউক্রেনীয় প্রিমিয়ার লিগের খেলোয়াড়
ইউক্রেনের আন্তর্জাতিক যুব ফুটবলার
ইউক্রেনের অনূর্ধ্ব-১৭ আন্তর্জাতিক ফুটবলার
ইউক্রেনের অনূর্ধ্ব-২১ আন্তর্জাতিক ফুটবলার
ইউক্রেনের আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
ফুটবল ক্লাব জরিয়া লুহানস্কের খেলোয়াড়
উয়েফা ইউরো ২০২৪-এর খেলোয়াড়
জি কে এম মোস্তাফিজুর রহমান

জি কে এম মোস্তাফিজুর রহমান একজন বাংলাদেশী মৃত্তিকা বিজ্ঞানী। তিনি গাজীপুর কৃষি বিশ্ববিদ্যালয়ের (গাকৃবি) মৃত্তিকা বিজ্ঞান বিভাগের অধ্যাপক এবং বিশ্ববিদ্যালয়টির বর্তমান উপাচার্য।

শিক্ষাজীবন 
মোস্তাফিজুর রহমানের জন্ম ময়মনসিংহ জেলায়। তিনি ময়মনসিংহের বাংলাদেশ কৃষি বিশ্ববিদ্যালয় থেকে ১৯৮৮ সালে কৃষিতে বিএসসি (সম্মান) এবং ১৯৯৩ সালে মৃত্তিকা বিজ্ঞানে স্নাতকোত্তর ডিগ্রি লাভ করেন। পরবর্তীকালে, ২০০০ সালে তিনি জাপানের চিবা বিশ্ববিদ্যালয়ের পেস্টিসাইড টক্সিকোলজি ল্যাবরেটরি থেকে পিএইচডি ডিগ্রি অর্জন করেন।

কর্মজীবন 
জি কে এম মোস্তাফিজুর রহমান কর্মজীবনের শুরুতে প্রায় ১৪ বছর বাংলাদেশ পরমাণু কৃষি গবেষণা ইনস্টিটিউটে বিজ্ঞানী হিসেবে কাজ করেছেন। ২০০৪ সালে তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের মৃত্তিকা বিজ্ঞান বিভাগে সহযোগী অধ্যাপক হিসেবে যোগদান করে এবং ২০০৮ সালে একই বিভাগের অধ্যাপক পদে উন্নীত হন। তিনি বশেমুরকৃবি-এর মৃত্তিকা বিজ্ঞান বিভাগের প্রধান ও প্রভোস্ট ‍হিসেবে দায়িত্ব পালন করেছেন। বাংলাদেশের এসিড মাটি অঞ্চলের জন্য বিশেষ চুন প্রযুক্তি উদ্ভাবনে তার সক্রিয় ভূমিকা রয়েছে। ২০২৪ সালের ২৭ অক্টোবর তিনি গাজীপুরে অবস্থিত গাজীপুর কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং একই দিন আনুষ্ঠানিকভাবে দায়িত্ব গ্রহণ করেন।

তথ্যসূত্র 

বাংলাদেশী কৃষিবিদ
ময়মনসিংহ জেলার ব্যক্তি
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
গাজীপুর কৃষি বিশ্ববিদ্যালয়ের উপাচার্য